Flamuri i Uzbekistanit

Flamuri kombëtar i Uzbekistanit përbëhet nga një treshe horizontale me ngjyra të kaltër, të bardhë dhe të gjelbër, të ndara nga dy fimbriatura të holla të kuqe, me një gjysmëhënë të bardhë dhe dymbëdhjetë yje të bardhë në kanton. I miratuar në vitin 1991 për të zëvendësuar flamurin e Republikës Socialiste Sovjetike të Uzbekistanit, ai ka qenë flamuri i Republikës së Uzbekistanit që kur vendi fitoi pavarësinë në të njëjtin vit. Dizajni i flamurit aktual u krijua nga ai i mëparshmi.

 Dizajni 
 Simbolizmi 
Ngjyra e kaltër në flamur është simbol i qiellit dhe i ujit të pastër. E kaltra është gjithashtu ngjyra e popujve turkikë. E bardha është simboli tradicional uzbek i paqes dhe fatit të mirë. E gjelbra është simbol i natyrës, jetës së re dhe të korrave të mira. Finbriacionet e kuqe përfaqësojnë fuqinë e jetës.

Imazhi i gjysmëhënës është i lidhur me imazhet historike uzbekase, si dhe është simbol i lindjes së një kombi të ri. Yjet përfaqësojnë spiritualitetin dhe hyjninë, si dhe një aludim për traditën dhe kalendarin historik uzbek. Yjet janë gjithashtu një simbol i ndjekjes së përsosmërisë dhe lumturisë së popullit uzbek në atdheun e tyre.

Qeveria e Uzbekistanit nuk specifikon se cilat ngjyra duhet të përdoren në flamurin e saj dhe në vend të kësaj i përgjithëson ato si të kaltër, të bardhë, të gjelbër dhe të kuqe.

 Flamuj të tjerë 

 Referime 

 Lidhje të jashtme 
 Uzbekistan në Flags of the World
 Uzbekistan – Vexillographia

Kategoria:Simbole kombëtare të Uzbekistanit
Uzbekistan
Kategoria:Flamuj me yll dhe gjysmëhënë
Kategoria:Flamuj me katër ngjyra
Kategoria:Flamuj të prezantuar më 1991
Kategoria:Flamuj me të kaltër, të gjelbër dhe të bardhë
Kategoria:Flamuj me kantone